Zimné olympijské hry 2022

**Zimné olympijské hry 2022** (), oficiálne **Hry XXIV. olympiády**, boli zimné olympijské hry, ktoré sa začali 4. a skončili 20. februára 2022 v hlavnom meste Číny Pekingu.

Peking bol zvolený za hostiteľské mesto v júli 2015 na 128. zasadnutí Medzinárodného olympijského výboru v Kuala Lumpur. Zimné olympijské hry 2022 boli prvé zimné olympijské hry odohrávajúce sa v Číne. Peking bol hostiteľom olympijských hier už druhýkrát v histórii, prvý raz hostilo letné olympijské hry v roku 2008. Mesto sa tak stalo prvým v histórii, ktoré hostilo ako letné tak aj zimné olympijské hry. Počas hier boli využívané aj štyri existujúce kryté haly, ktoré boli pôvodne postavené pre hry v roku 2008, ako aj Národný štadión v Pekingu, na ktorom sa konal otvárací a záverečný ceremoniál.

## Oficiálni kandidáti
náhľad|Olympijská pochodeň použitá počas zimných hier v Pekingu.
Prihlášku na kandidatúru bolo možné podať do polnoci 14. novembra 2013. Finalisti boli známi v júli 2014, keď inšpekčné komisie preverili predložené dokumenty a záruky zo strany kandidátskych miest.
* , Ľvov
* , Peking
* , Alma-Ata
* , Oslo
* , Štokholm
* /, Poľsko/Slovensko, Krakov/Jasná

### Poľsko-slovenská kandidatúra
Možnosť poľsko-slovenskej spolupráce sa vyskytla v októbri 2012. Podľa plánu by hlavným dejiskom hier bol poľský Krakov, v Tatrách na slovenskej strane by sa uskutočnili iba súťaže v zjazdovom lyžovaní a niektoré hokejové zápasy.  Alpské disciplíny by sa konali v Jasnej. Otázne ostávalo, v ktorej krajine by bol umiestnený tobogán pre skeleton, boby a sánkovanie.

Podľa predsedu Slovenského olympijského výboru Františka Chmelára by sme sa na celkových nákladoch podieľali len tretinou. Medzi možné investície by patrila rekonštrukcia popradského letiska a dopravnej obsluhy Demänovskej doliny. Pripustil tiež výstavbu železničnej trate medzi Poľskom a Štrbským Plesom. Celkové náklady sa odhadujú na 1,5 miliardy € pričom investície sa môžu vrátiť. Medzi poľskou a slovenskou stranou bolo už v jeseni 2012 podpísané memorandum „o možnom spoločnom postupe pri kandidatúre na ZOH 2022“. V januári 2013 sa premiér Robert Fico o spoločnej kandidatúre vyjadril ako o vážnej ponuke, ktorú Slovensko potrebuje a ktorú si však treba dôkladne premyslieť.

#### Príprava kandidatúry
3. apríla 2013 v Poprade prvýkrát zasadal 14-členný prípravný výbor slovenskej časti kandidatúry. Jeho predsedom sa stal Peter Chudík, predseda Prešovského samosprávneho kraja. V októbri 2013 bolo oznámené, že do júla 2015 sa na prípravách olympiády má investovať 481 tisíc €. Rozpočet má zahrňovať prevažne štúdie a cestovné náklady. V rámci ZOH sa neplánuje výstavba nových športovísk, len modernizácie a rekonštrukcie existujúcich.

V decembri 2013 bol uskutočnený prieskum verejnej mienky o plánovaných súťažiach v zjazdovom lyžovaní v stredisku Jasná. Prieskum sa uskutočnil v Liptovskom Mikuláši a okolitých obciach dotknutých súťažmi. S ich usporiadaním súhlasilo 79% opýtaných, z toho 57% „rozhodne“. 62% respondentov si myslí, že by uskutočnenie hier v regióne prinieslo viac „výhod ako nevýhod“.

## Športy
Na XXIV. Zimných olympijských hrách sa súťažilo celkom v 15 športových odvetviach.

### Kalendár
Nasledujúci kalendár zobrazuje plán športových disciplín na ZOH 2022. Modré podfarbenie pri športe v daný deň znamená, že v disciplíne sa súťažilo, ale neuskutočnila sa žiadna finálová disciplína. Žlté podfarbenie značí finálové zápolenie v daný deň. Číslo udáva počet finálových disciplín. Ružové podfarbenie značí exhibičné predstavenie.

## Slovensko na ZOH 2022

Slovensko na Zimných olympijských hrách 2022 reprezentovalo 50 športovcov.

### Reprezentanti
Valné zhromaždenie Slovenského olympijského a športového výboru schválilo dňa 21. januára 2022 zloženie slovenskej výpravy na zimných olympijských hrách. Slovensko má reprezentovať 50 športovcov v siedmych športoch s 61 členmi sprievodu.

## Poznámky


## Referencie

## Pozri aj
* Slovensko na Zimných olympijských hrách 2022 

## Zdroj


Kategória:Šport v 2022
Kategória:Zimné olympijské hry